《送赵伯常淮西宪副》
元代·泰不华

东华晨雾正霏霏，使者分符向合淝。封事尚留青琐闼，蒙恩近出紫宸闱。

江涵晓日明楼艓，风引春云上绣衣。珍重故人千里别，绿尊须尽莫相违。

作者简介：（1304—1352）蒙古伯牙吾台氏，居台州，初名达普化，文宗赐以今名，字兼善。英宗至治元年进士。授集贤修撰。顺帝至正元年，累除绍兴路总管，革吏弊，令民自实田以均赋役。召入史馆，与修辽、宋、金三史。升礼部尚书。十一年，为浙东道宣慰使都元帅，驻温州。与孛罗帖木儿协力镇压方国珍。而孛罗被俘。方国珍降后复起。次年，迁台州路达鲁花赤，攻方国珍，败死。谥忠介。工篆隶，尝考正《复古编》讹字，于经史多有据。